Source: https://poliisirikollisena.wordpress.com/tag/em-ralli/
Timestamp: 2020-02-22 07:05:17+00:00
Document Index: 12742978

Matched Legal Cases: ['KKO ', 'kko ', 'tuomioistuin ', 'kko ', 'kko ', 'KKO ', 'tuomioistuin ', 'KKO ', 'kko ']

Em-Ralli | Poliisirikollisena
Artikkelit jotka on merkitty avansanalla ‘Em-Ralli’
8.10.2012 Kommentointi on suljettu
Lahjusepäily liittyi vuonna 1998 ajettuun poliisien EM-ralliin ja yritykseltä saatuun sponsoritukeen.
Vuonna 2002 KKO tuomitsi Suuripään sakkoihin ja menettämisseuraamukseen lahjusrikkomuksesta. Aiemmin tänä vuonna se poisti edellisen tuomionsa ja määräsi jutun uuteen käsittelyyn. Taustalla oli KKO:n virhe, kun se ei järjestänyt jutussa suullista käsittelyä. Tuomion poistamista esitti oikeuskansleri Jaakko Jonkka. Myös Euroopan ihmisoikeustuomioistuin on moittinut asiassa KKO:ta.
Tuoreimmasta käänteestä kertoi ensin Yle.
Asianajaja Simo Ellilän mukaan Suuripää helpottui, kun 15 vuotta kestänyt prosessi päättyi.
http://www.ts.fi/uutiset/kotimaa/399196/Korkein+oikeus+hylkasi+poliisirallijutun+syytteet
Asiasta aiemmin mm..
https://poliisirikollisena.wordpress.com/2000/06/23/suuripaan-lahjussyyte-nurin-hovioikeudessa/
https://poliisirikollisena.wordpress.com/2000/05/09/rikostarkastaja-suuripaalle-syyte-lahjusrikkomuksesta/
https://poliisirikollisena.wordpress.com/1999/10/04/suuripaalle-syytteet-lahjusrikkomuksesta-ja-vaarennyksesta/
https://poliisirikollisena.wordpress.com/2012/05/24/ex-rikosylitarkastajan-lahjustuomio-purettiin-rikkoi-ihmisoikeussopimusta/
Aiheet:Epäily, POLIISIN TEKEMÄT RIKOKSET, Syyte, Tuomiot Avainsanat:Atk, Em-Ralli, Euroopan ihmisoikeustuomioistuin, hovioikeus, ICT, Jaakko Jonkka, Keijo Suuripää, kko, korkein oikeus, lahjonta, Simo Ellilä, sponsori tuki
Ex-rikosylitarkastajan lahjustuomio poistettiin – rikkoi ihmisoikeussopimusta, jutun käsittely jatkuu.
24.5.2012 1 kommentti
Korkein oikeus on poistanut entisen poliisiosaston rikosylitarkastajan Keijo Suuripään lahjusrikkomustuomion. Korkein oikeus antoi tuomionsa vuonna 2002.
Oikeuskansleri Jaakko Jonkka esitti tuomion poistamista jo kaksi vuotta sitten. Hänen mukaansa tehtiin oikeudenkäyntivirhe, kun KKO tuomitsi Suuripään järjestämättä suullista oikeudenkäyntiä. Asiaa oli käsitellyt ensimmäisenä oikeusasteena hovioikeus, joka hylkäsi syytteet.
Euroopan ihmisoikeustuomioistuin on katsonut, että menettely rikkoi ihmisoikeussopimusta. Sen mukaan KKO ei olisi saanut ratkaista asiaa ilman suullista oikeudenkäyntiä.
Lahjusjupakka liittyi Belgiassa vuonna 1998 ajettuun poliisien EM-ralliin. Oikeuden mukaan Suuripää oli kerännyt sponsoritukea yritykseltä, jolta sisäministeriön poliisiosasto hankki atk-laitteita.
Suuripää työskenteli tuomitsemisensa aikaan poliisiosaston rikosylitarkastajana ja hänet siirrettiin tuomionsa vuoksi siviilivirkaan. Nykyisin hän toimii poliisiylitarkastajana sisäministeriössä.
Suuripään tuomio on siis poistettu, poistaminen tarkoittaa että jutun käsittely jatkuu.
http://www.hs.fi/kotimaa/Korkein+oikeus+poisti+Keijo+Suurip%C3%A4%C3%A4n+lahjustuomion/a1305570957853
Aiheet:Epäily, Euroopan ihmisoikeustuomioistuin, MUUT POLIISI ASIAT, Oikeus- ja Apulaisoikeuskansleri, POLIISIN TEKEMÄT RIKOKSET, Syyte, Tuomiot Avainsanat:Atk, Em-Ralli, Euroopan ihmisoikeustuomioistuin, hovioikeus, ICT, Jaakko Jonkka, Keijo Suuripää, kko, korkein oikeus, lahjonta, sponsori tuki
Poliisirallin syytetyt kiistävät yhä väärennös- syytteet
1.9.2002 Kommentointi on suljettu
Sisäministeriön poliisiosaston ylikomisario Keijo Suuripää kiistää yhä syyllistyneensä väärennökseen Belgiassa 1998 ajetun poliisien EM-rallin yhteydessä. Väärennysrikosjutun käsittely alkoi tiistaina Helsingin hovioikeudessa.
Käräjäoikeudessa Suuripää sai sakkoja, koska hän oli esittänyt ralliautostaan väärät tunniste- ja rekisteritiedot.
Samassa yhteydessä tuomittiin myös neljä vastaajaa, joukossa kartanlukijana toiminut Suuripään rallipari.
Kaikki kiistivät syytteet hovioikeudessa.
Suuripäätä avustavan asianajaja Ari Huhtamäen mukaan minkään muun ammattikunnan kuin poliisien edustaja ei istuisi vastaavasta syystä oikeudessa.
Valtionsyyttäjä Pekka Koponen puolestaan korosti, että auton tunniste- ja rekisteritietojen muuttaminen omatoimisesti ei voi olla sallittua.
Suuripää on väittänyt, että oikeusprosessiin johtaneen rallin ilmiannon taustalla oli kosto.
Hän sanoi tuolloin olevansa syvästi huolissaan poliisien keskinäisestä kateudesta.
Suuripää on ollut Belgian ralliin liittyen syytettynä myös lahjusrikkomuksesta, mutta sen hovioikeus hylkäsi toissavuonna. Hän oli yli kaksi vuotta pidätettynä virastaan.
Helsingin Sanomat 9.1.2002
Suuripää kanteli jutun aiemmasta syyttäjästä, valtionsyyttäjä Jukka Rappesta hovioikeuteen, joka katsoi Rappen olleen esteellinen toimimaan asiassa syyttäjänä. Korkein oikeus kuitenkin päätyi toiseen lopputulokseen. Jutun syyttäjäksi määrättiin valtionsyyttäjä Pekka Koponen.
Sisäministeriön poliisijohtajan Kari Rantama n mukaan Suuripään virastapidättäminen jatkuu. Syynä on Suuripään viime vuonna saama sakkotuomio väärennysrikoksesta. Asiasta odotetaan hovioikeuden päätöstä syksyllä.
Suuripää tuomittiin viime joulukuussa Helsingin käräjäoikeudessa 60 päiväsakkoon väärennysrikoksesta, kun hänen Belgiassa ajetussa poliisien EM-rallissa käyttämänsä auton rekisteriotetiedot eivät täsmänneet kilpailuautoon.
Helsinsin Sanomat 23.6.2000
Aiheet:Lain "rajoilla", MUUT POLIISI ASIAT Avainsanat:Belgia, Em-Ralli, hovioikeus, poliisiralli, rikosylitarkastaja, sakko, suuripää, Valtionsyyttäjä, väärennysrikos
Suuripään lahjussyyte nurin hovioikeudessa
23.6.2000 1 kommentti
Sisäministeriön rikosylitarkastaja Keijo Suuripäätä vastaan nostettu syyte lahjusrikkomuksesta sekä vaihtoehtoinen syyte tuottamuksellisesta virkavelvollisuuden rikkomisesta kaatuivat Helsingin hovioikeudessa.
Hovioikeuden mielestä Suuripään järvenpääläiseltä atk-yritykseltä saama sponsorituki poliisiralliautoiluun ei heikentänyt luottamusta viranomaisen toiminnan tasapuolisuuteen, koska Suuripään mahdollisuudet vaikuttaa samalta yritykseltä tehtyihin laitehankintoihin olivat vähäiset.
Hovioikeus katsoi poliisiralliin osallistumisen liittyneen rikosylitarkastajan palvelussuhteeseen. Suuripää oli muun muassa saanut palkallista virkavapaata voidakseen osallistua poliisien EM-ralliin, koska siitä katsottiin olevan hyötyä poliisin imagolle.
Hovioikeus ei nähnyt sponsorisopimuksessa myöskään perustetta vaihtoehtoiselle syytteelle eli tuottamukselliselle virkavelvollisuuden rikkomiselle, koska Suuripään esimiehet tiesivät hänen poliisirallitoiminnastaan ja koska poliisiyhdistysten varainhankinnasta ei ollut ohjeita.
Hovioikeus totesi, että Suuripään toiminta on voinut heikentää luottamusta häneen virkamiehenä ja poliisina. Hovioikeus katsoi kuitenkin teon vähäiseksi ja hylkäsi syytteen.
Suuripää on ollut virastaan hyllytettynä lähes kaksi vuotta. Suuripää sanoi torstaina olevansa syvästi huolissaan poliisihallintoa ja sen kehittämistä jäytävästä poliisimiesten keskinäisestä kateudesta. Koko jutun taustalla oli hänen mukaansa henkilökohtaisen koston ja kateuden vuoksi tehty perätön ilmianto.
Suuripää aikoo valittaa hovioikeuden ratkaisusta korkeimpaan oikeuteen, koska hovioikeus hyväksyi jutun käsittelyn pohjaksi aiemmin esteelliseksi toteamansa syyttäjän tekemän syyteharkinnan.
Aiheet:Lain "rajoilla", MUUT POLIISI ASIAT Avainsanat:Belgia, Em-Ralli, hovioikeus, kko, korkeinen oikeus, lahjusrikkomus, poliisiralli, rikosylitarkastaja, sakko, suuripää, tuottamuksellinen virkavelvollisuuden rikkominen, Valtionsyyttäjä, väärennysrikos